**ACŢIUNI DE EVALUARE A EFECTIVELOR SPECIILOR DE ANIMALE SĂLBATICE STRICT PROTEJATE (URS, LUP, RÂS ŞI PISICĂ SĂLBATICĂ) ÎN JUDEŢUL DÂMBOVIŢA, PENTRU ANUL 2024**

În baza atribuţiilor ce revin conform legislaţiei în vigoare, autoritatea publică centrală pentru protecţia mediului, cât și autoritatea publică centrală care răspunde de vânătoare, realizează studiile speciale de evaluare a stării resurselor biologice din flora şi fauna sălbatică, inclusiv studiul de evaluare a efectivelor pentru speciile de animale sălbatice strict protejate, respectiv: urs, lup, râs şi pisică sălbatică.

Potrivit prevederilor metodologiei de evaluare a efectivelor speciilor de animale sălbatice strict protejate menţionate, gestionarii fondurilor cinegetice împreună cu reprezentanţii Agenţiei pentru Protecţia Mediului Dâmboviţa colectează datele de prezență în teren a exemplarelor de urs, lup, râs și pisică sălbatică. În aceste echipe mixte pot participa şi reprezentanţi ai unităților de cercetare și învățământ în domeniul cinegetic sau al biodiversității, ONG-uri (cu implicare directă în domeniul biodiversităţii), cu anunţarea prealabilă a organizatorilor acţiunilor de monitorizare și estimare. Acolo unde fondurile cinegetice se suprapun peste arii naturale protejate, la acțiunile de colectare a datelor din teren pot participa şi administratorii ariilor naturale protejate.

 În perioada 23 aprilie–17 mai 2024, pe fondul cinegetic gestionat de A.V.P.S. AVA se vor face observaţii în teren şi se vor completa fişele centralizatoare ale evaluării efectivelor speciilor de animale sălbatice: urs, lup, râs şi pisică sălbatică;

 În data de 6 aprilie 2024, pe fondurile cinegetice gestionate de A.V.P.S. Acvila se vor face observaţii în teren şi se vor completa fişele centralizatoare ale evaluării efectivelor speciei pisică sălbatică;

 În perioada 15 aprilie-26 aprilie 2024, pe fondul cinegetic gestionat de A.P.M.T.C. Runcu se vor face observaţii în teren şi se vor completa fişele centralizatoare ale evaluării efectivelor speciilor de animale sălbatice: urs, lup, râs şi pisică sălbatică;

 În perioada 1 aprilie–19 mai 2024, pe fondurile cinegetice gestionate de A.J.V.P.S. Dâmboviţa se vor face observaţii în teren şi se vor completa fişele centralizatoare ale evaluării efectivelor speciilor de animale sălbatice: urs, lup, râs şi pisică sălbatică;

 În perioada 3 aprilie-19 aprilie 2024, pe fondurile cinegetice gestionate de Direcţia Silvică Dâmboviţa se vor face observaţii în teren şi se vor completa fişele centralizatoare ale evaluării efectivelor speciei pisică sălbatică;

În data de 24 mai 2024 se vor analiza datele rezultate din fişele de observaţii şi se vor centraliza la nivel de fond cinegetic, cu toţi gestionarii, la nivel de judeţ.

Situaţiile centralizate la nivel de judeţ, analizate de A.P.M.Dâmboviţa și Garda Forestieră Ploiești împreună cu gestionarii fondurilor cinegetice, se vor transmite Agenţiei Naţionale pentru Protecţia Mediului și Autorității CITES în domeniu (Institutul Național de Cercetare Dezvoltare în Silvicultură – SCDEP Brașov) până la data de 4 iunie 2024.